Kacerita ada kayu kepuh mentik di tegale ane linggah ditu ada kedis goak luh muani sedeng metinggah di carang kayune. Kedis goake ento kapariangenan nepukin unduke i kayu kepuh, gobane layu, done telah ligir, kulitne telah bulbul mababakan, miribang i kayu kepuh lakar ngemasin mati.
I kedis goak nakonang apa awanan i kayu kepuh buka keto. Mesaut I kayu kepuh "uduh cai goak, ento saja buka munyin caine, mahabara kapanesan icang dini, baan laksana i rare anggon, sadina-dina icang teteka, tur tikahne nektek tan ngitung, setata ngawag-ngawag. Ada masih ane lenan nunjelin bongkol icange, sing ja gigis kapo sakite ane tandangin icang dini. Adenan suba mati tekenan nandang sakit buka a kene".
Ningeh munyine i kayu kepuh buka keto mesaut i kedis goak "ne ada pangupayan icange apanga cai rahayu seger. Apanga suud i rare angon ngusak cai dini" mesaut i kayu kepuh "uduh cai goak tumusang pesan legan caine teken icang, yan saja icang nyidaang seper kanggo cai nitahang dini, sing ada icang bani piwal teken cai" keto pangidihan miwapg pasobayane i kayu kepuh.
Gelising satua i goak lantas nyalanang daya upaya. I goak ngalih bangke ane suba berek, lantas kegantungang di carang kayu kepuhe. Pagulanting bangkene ngebekin carang kayune. Buin mani kacerita i rare anggon pada ngungsi bongkol kayu kepuhe lakar masayuban. Dadine makejang pada melaib sawireh bone bengu, ento awinan i rare anggon tusing taen mesayuban di bongkol kepuhe ento. Mekelo-kelo suba kone ipun i kayu kepuh ngerembeak carange samah, jani i kedis goak elah metaluh di carange i kayu kepuh.
Patutne i rage sareng sami, sandang ngelestariang tanem tuuhe, eda ngawag-ngawag mungel muah ngamatiang sarwa tumuwuhe.
I Kayu Kepuh
Kacerita ada kayu kepuh mentik di tegale ane linggah ditu ada kedis goak luh muani sedeng metinggah di carang kayune. Kedis goake ento kapariangenan nepukin unduke i kayu kepuh, gobane layu, done telah ligir, kulitne telah bulbul mababakan, miribang i kayu kepuh lakar ngemasin mati.
ban_Latn ban_Latn ban_Latn ban_Latn ban_Latn jav_Latn ban_Latn